Document ID: /roh_data/filtered/fineweb-2-filterrobots_roh.jsonl.gz/40471

En la segunda runda frunta Federer sin l'Ucranais Alexander Dolgopolow.
Era Bencic persvada
Belinda Bencic ha gudagnà il gieu da l'emprima runda a l'Australian Open. Cunter l'Americana Alison Riske ha la Svizra gudagnà en dus sets cun 6:4 e 6:3. En la segunda runda frunta Bencic u sin la giugadra da la Gronda Britannia Heather Watson u sin l’Ungaraisa Timea Babos.
Golubic perda ses emprim gieu d’in turnier da Grand Slam
Per la Turitgaisa Viktorija Golubic n'è dentant la premiera partida d’in turnier da tennis da Grand Slam betg grategiada. Ella ha pers en dus sets cunter la Spagnola Carla Suarez Navarro cun 5:7 e 4:6.
Roger Federer cumenza ses gieu da l'emprima runda uss a las 9 temp europeic. Federer dat cunter il Georgian Nikolos Bassilaschwili.
RR novitads 06:00/08:00/09:00